ai4bharat/Pralekha huggingface dataset:
ഉപരാഷ്ട്രപതിയുടെ കാര്യാലയം
പാർലമെന്റിൽ മലിനജല -വായൂ നിരീക്ഷണ സംവിധാനം ഏർപെടുത്തുന്നതിനെക്കുറിച്ചു ഉപരാഷ്ട്രപതിക്ക് മുന്നിൽ സി എസ് ഐ ആർ ഡയറക്ടർ ജനറൽ പ്രത്യേക അവതരണം നടത്തി
ന്യൂഡൽഹി, മാർച്ച് 30, 2021
കോവിഡ് 19 ന്റെ വ്യാപനം കണ്ടെത്താൻ പാർലമെന്റിൽ മലിനജല- വായൂ നിരീക്ഷണ സംവിധാനം ഏർപ്പെടുത്തുന്നതിനുള്ള നിർദ്ദേശം രാജ്യസഭാധ്യക്ഷൻ കൂടി ആയ ഉപരാഷ്ട്രപതിക്ക് മുന്നിൽ കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച്  ഡയറക്ടർ ജനറൽ ഡോ. ശേഖർ സി. മാന്റെ അവതരിപ്പിച്ചു.
സമൂഹത്തിൽ എത്ര പേർക്ക് കോവിഡ് ബാധിച്ചു എന്നതിന്റെ ഗുണപരവും അളവിലുമുള്ള മൂല്യനിർണയം നടത്തുന്നതിനും കോവിഡ് 19 വ്യാപന പുരോഗതി മനസ്സിലാക്കുന്നതിനും മലിന ജല നിരീക്ഷണ സംവിധാനം ഉപയോഗപ്പെടുത്താനാകും എന്ന് ഉപ രാഷ്ട്രപതിയോട് സിഎസ്ഐആർ ഡയറക്ടർ ജനറൽ അറിയിച്ചു. സമൂഹത്തിലെക്ക് രോഗവ്യാപനത്തിന്റെ സമഗ്രമായ നിരീക്ഷണം യഥാസമയം നടത്തുന്നതിന് ഇത് സഹായിക്കും.
(കോവിഡ്-19ന്റെ നിലവിലെ സാംക്രമികരോഗ സ്വഭാവം മനസ്സിലാക്കുന്നതിനു മാത്രമല്ല, ഭാവിയിലെ രോഗവ്യാപന സാധ്യത വളരെ നേരത്തെയും എളുപ്പത്തിലും കണ്ടെത്തുന്നതിനുമുള്ള പ്രധാന മാർഗ്ഗമാണ് മലിനജല നിരീക്ഷണം എന്ന് ഡോ. മാന്റെ പറഞ്ഞു.
വൈറൽ കണികകളും പകർച്ചവ്യാധി ഭീഷണിയും നിരീക്ഷിക്കാൻ വായു സാംപ്ലിങ് സംവിധാനം സ്ഥാപിക്കാനും അദ്ദേഹം നിർദ്ദേശിച്ചു. സർക്കാരുമായും ലോക്സഭാ സ്പീക്കർ ശ്രീ ഓം ബിർലയുമായും ഈ വിഷയം ചർച്ച ചെയ്യുമെന്ന് ഉപരാഷ്ട്രപതി, സി എസ് ഐ ആർ പ്രതിനിധി സംഘത്തിന് ഉറപ്പുനൽകി.
IE/SKY
സാംസ്കാരിക മന്ത്രാലയം
ഭരണഘടനയുടെ നിർമ്മാണം"- ഇ-ഫോട്ടോ പ്രദർശനം, "ചിത്രാഞ്ജലി@75" - വെർച്വൽ ഫിലിം പോസ്റ്റർ പ്രദർശനം എന്നിവ ശ്രീ അനുരാഗ് ഠാക്കൂർ ഉദ്ഘാടനം ചെയ്തു
ന്യൂ ഡൽഹി: ആഗസ്റ്റ് 27, 2021
"ഭരണഘടനയുടെ നിർമ്മാണം"  - ഇ-ഫോട്ടോ പ്രദർശനം, "ചിത്രാഞ്ജലി@75" - വെർച്വൽ ഫിലിം പോസ്റ്റർ പ്രദർശനം എന്നിവ കേന്ദ്ര വാർത്താ വിതരണ പ്രക്ഷേപണ മന്ത്രി ശ്രീ അനുരാഗ് ഠാക്കൂർ, കേന്ദ്ര വിനോദസഞ്ചാര സാംസ്കാരിക മന്ത്രി ശ്രീ ജി കിഷൻ റെഡ്ഡി എന്നിവർ ചേർന്ന് ഉദ്ഘാടനം ചെയ്തു. വാർത്താ വിതരണ പ്രക്ഷേപണ സഹമന്ത്രി ഡോ. എൽ. മുരുകൻ, സാംസ്കാരിക സഹമന്ത്രിമാരായ ശ്രീ അർജുൻ റാം മേഘ്വാൾ, ശ്രീമതി മീനാക്ഷി ലേഖി എന്നിവർ ചടങ്ങിൽ പങ്കെടുത്തു.
ആസാദി കാ അമൃത് മഹോത്സവത്തോടനുബന്ധിച്ച് കേന്ദ്ര വാർത്താ വിതരണ പ്രക്ഷേപണ മന്ത്രാലയം നടത്തുന്ന ഐകോണിക് വാരാഘോഷത്തിന്റെ ഭാഗമായാണ് പരിപാടി സംഘടിപ്പിച്ചത്.
ഭരണഘടന നിർമ്മാണത്തെക്കുറിച്ച് ജനങ്ങളെ ബോധവൽക്കരിക്കുക എന്നതാണ് ഇ-ഫോട്ടോ പ്രദർശനത്തിന്റെ ഉദ്ദേശ്യം എന്ന് ചടങ്ങിൽ സംസാരിച്ച ശ്രീ അനുരാഗ് ഠാക്കൂർ പറഞ്ഞു. ഇത് യുവാക്കളെ അവരുടെ അവകാശങ്ങൾ ഓർമ്മപ്പെടുത്തുകയും രാജ്യത്തോടുള്ള അവരുടെ കടമകളെക്കുറിച്ച് ബോധവൽക്കരിക്കുകയും ചെയ്യും.
ചിത്രാഞ്ജലി@75 ഇന്ത്യൻ സിനിമയുടെ 75 വർഷത്തെ പ്രതിനിധീകരിക്കുന്നതാണ് എന്ന് മന്ത്രി പറഞ്ഞു. ഇത് നമ്മുടെ സ്വാതന്ത്ര്യസമര സേനാനികളുടെയും, സാമൂഹിക പരിഷ്കർത്താക്കളുടെയും, സൈനികരുടെ വീരതയുടെയും പവിത്രമായ ഓർമ്മകൾ ഉണർത്തുമെന്ന് തനിക്ക് ഉറപ്പുള്ളതായി മന്ത്രി പറഞ്ഞു. പോസ്റ്റർ പ്രദർശനത്തിൽ അത്തരം 75 ഐകോണിക് സിനിമകൾ ഉൾപ്പെടുത്താൻ ശ്രമിച്ചിട്ടുണ്ടെന്നും അദ്ദേഹം കൂട്ടിച്ചേർത്തു.
ശ്രീ ഠാക്കൂറിനൊപ്പം ശ്രീ റെഡ്ഡി, ഡോ. എൽ. മുരുകൻ, ശ്രീ അർജുൻ റാം മേഘ്വാൾ, ശ്രീമതി മീനാക്ഷി ലേഖി എന്നിവർ ചേർന്ന് പ്രദർശനത്തിൽ നിന്നുള്ള ചിത്രങ്ങളുടെ ഒരു കൊളാഷ് പ്രകാശനം ചെയ്തു.
'ഭരണഘടനയുടെ നിർമ്മാണം' ചിത്രീകരിക്കുന്ന ഇ-ബുക്കിൽ 25-ഓളം അപൂർവ ചിത്രങ്ങൾ ഉൾപ്പെടുന്നുണ്ട്. ഓൾ ഇന്ത്യ റേഡിയോ ആർക്കൈവ്സ്, ഫിലിംസ് ഡിവിഷൻ എന്നിവയിൽ നിന്ന് ശേഖരിച്ച വീഡിയോകളിലേക്കും പ്രസംഗങ്ങളിലേക്കും ഇതിൽ നിന്ന് ലിങ്കുകളുമുണ്ട്.
സ്വാതന്ത്ര്യസമരത്തിന്റെ വിവിധ വശങ്ങളെക്കുറിച്ച് ഒരു വർഷം കൊണ്ട് പ്രസിദ്ധീകരിക്കാൻ ഉദ്ദേശിക്കുന്ന ഇ-പുസ്തക പരമ്പരയിലെ ആദ്യത്തേതാണ് ഇത്.
ഹിന്ദിയിലും, ഇംഗ്ലീഷിലും, മലയാളം ഉൾപ്പെടെ 11 മറ്റ് ഭാഷകളിലും ഇ-ബുക്ക് ലഭ്യമാകും. ഇ-ബുക്ക്, https://constitution-of-india.in/ ൽ ലഭ്യമാണ്. വെർച്വൽ പ്രദർശനത്തിൽ, വീഡിയോകളുടെയും പ്രസംഗങ്ങളുടെയും ഒരു ശേഖരവും ഇ-സർട്ടിഫിക്കറ്റ് ലഭിക്കുന്ന ചോദ്യോത്തര പരിപാടിയും ഇതിൽ ഉണ്ട്.
RRTN/SKY
(Visitor Counter : 127
പ്രധാനമന്ത്രിയുടെ ഓഫീസ്
ഹിമാചൽ പ്രദേശിലെ ഊനായിൽനിന്നു ന്യൂഡൽഹിയിലേക്കുള്ള വന്ദേ ഭാരത് എക്സ്പ്രസ് പ്രധാനമന്ത്രി ഫ്ലാഗ്ഓഫ് ചെയ്തു
ഊനായിലെ അംബ് അന്ദൗരയിൽനിന്നു ന്യൂഡൽഹിയിലേക്കുള്ള പുതിയ വന്ദേ ഭാരത് എക്സ്പ്രസിന്റെ ആദ്യയാത്ര പ്രധാനമന്ത്രി നരേന്ദ്ര മോദി ഇന്ന് ഫ്ലാഗ്ഓഫ് ചെയ്തു.
വന്ദേ ഭാരത് എക്സ്പ്രസ് ട്രെയിൻ കോച്ചുകൾ പരിശോധിച്ച പ്രധാനമന്ത്രി സൗകര്യങ്ങൾ വിലയിരുത്തുകയുംചെയ്തു. വന്ദേ ഭാരത് എക്സ്പ്രസിന്റെ ലോക്കോമോട്ടീവ് എൻജിൻ നിയന്ത്രണകേന്ദ്രവും ശ്രീ മോദി പരിശോധിച്ചു. ഊന റെയിൽവേ സ്റ്റേഷനും അദ്ദേഹം പരിശോധിച്ചു.
ഹിമാചൽ പ്രദേശ് മുഖ്യമന്ത്രി ജയ് റാം താക്കൂർ, ഗവർണർ രാജേന്ദ്ര വിശ്വനാഥ് അർലേക്കർ, കേന്ദ്ര റെയിൽവേമന്ത്രി അശ്വിനി വൈഷ്ണവ്, വാർത്താവിതരണ-പ്രക്ഷേപണമന്ത്രി അനുരാഗ് സിങ് താക്കൂർ എന്നിവരും ഊന ജില്ലയിലെ അംബ് അന്ദൗര റെയിൽവെ സ്റ്റേഷനിൽ പ്രധാനമന്ത്രിക്കൊപ്പമുണ്ടായിരുന്നു.
ട്രെയിൻ അവതരിപ്പിച്ചത് ഈ മേഖലയിലെ വിനോദസഞ്ചാരസാധ്യത വർധിപ്പിക്കുന്നതിനും സുഖകരവും വേഗതയേറിയതുമായ യാത്രാമാർഗമൊരുക്കുന്നതിനും സഹായകമാകും. ഊനയിൽനിന്നു ന്യൂഡൽഹിയിലേക്കുള്ള യാത്രാസമയം രണ്ടുമണിക്കൂർ കുറയുകയുംചെയ്യും. അംബ് അന്ദൗരയിൽനിന്നു ന്യൂഡൽഹിയിലേക്കു പോകുന്ന ട്രെയിൻ രാജ്യത്ത് അവതരിപ്പിക്കുന്ന നാലാമത്തെ വന്ദേ ഭാരത് ട്രെയിനാണ്. മുമ്പുള്ളവയെ അപേക്ഷിച്ചു പുതുമയാർന്നതാണ് ഈ ട്രെയിൻ. ഭാരം കുറഞ്ഞ ട്രെയിനിനു കുറഞ്ഞസമയത്തിനുള്ളിൽ ഉയർന്നവേഗം കൈവരിക്കാൻ കഴിയും. പുത്തൻ സവിശേഷതകളും അത്യാധുനികസംവിധാനങ്ങളും അടങ്ങിയ വന്ദേ ഭാരത് 2.0 ട്രെയിനിനു കേവലം 52 സെക്കൻഡിൽ മണിക്കൂറിൽ 100 കിലോമീറ്റർവരെ വേഗത കൈവരിക്കാനാകും. പരമാവധിവേഗത മണിക്കൂറിൽ 180 കിലോമീറ്ററാണ്. നവീകരിച്ച വന്ദേ ഭാരത് എക്സ്പ്രസിനു മുൻപതിപ്പിലെ 430 ടണ്ണിനുപകരം 392 ടൺ ഭാരമാണുള്ളത്. ആവശ്യാനുസരണം വൈഫൈ ഉപയോഗിക്കാനുള്ള സൗകര്യവും ഇതിലുണ്ടാകും. എല്ലാ കോച്ചുകളിലും യാത്രക്കാർക്കു വിവര-വിനോദസൗകര്യങ്ങൾ പ്രദാനംചെയ്യുന്ന 32 ഇഞ്ച് സ്ക്രീനുകളാണുള്ളത്. മുൻപതിപ്പിൽ 24 ഇഞ്ച് സ്ക്രീനുകളാണുണ്ടായിരുന്നത്. ശീതികരണസംവിധാനം 15 ശതമാനം കൂടുതൽ ഊർജക്ഷമതയുള്ളതാകുമെന്നതിനാൽ വന്ദേ ഭാരത് എക്സ്പ്രസ് പരിസ്ഥിതിസൗഹൃദമായിരിക്കും. ട്രാക്ഷൻ മോട്ടോറിൽ പൊടിശല്യമുണ്ടാകാത്ത ശുദ്ധവായുശീതീകരണ സംവിധാനമുള്ളതിനാൽ യാത്ര കൂടുതൽ സുഖകരമാകും. നേരത്തെ എക്സിക്യൂട്ടീവ് ക്ലാസ് യാത്രക്കാർക്കുമാത്രം നൽകിയിരുന്ന സൈഡ് റിക്ലൈനർ സീറ്റ് സൗകര്യം ഇനി എല്ലാ ക്ലാസുകൾക്കും ലഭ്യമാക്കും. എക്സിക്യൂട്ടീവ് കോച്ചുകൾക്ക് 180 ഡിഗ്രി കറങ്ങുന്ന സീറ്റുകളെന്ന അധികസവിശേഷതയുമുണ്ട്.
വന്ദേ ഭാരത് എക്സ്പ്രസിന്റെ പുതിയ പതിപ്പിൽ, വായുശുദ്ധീകരണത്തിനായി റൂഫ്-മൗണ്ടഡ് പാക്കേജ് യൂണിറ്റിൽ  ഫോട്ടോ-കാറ്റലിറ്റിക് അൾട്രാവയലറ്റ് വായുശുദ്ധീകരണസംവിധാനം സ്ഥാപിച്ചിട്ടുണ്ട്. ചണ്ഡീഗഢിലെ കേന്ദ്ര ശാസ്ത്രോപകരണങ്ങളുടെ സംഘടനയുടെ ശുപാർശപ്രകാരം, ഇരുവശത്തേയ്ക്കുമുള്ള വായുസഞ്ചാരത്തിൽ കണ്ടേക്കാവുന്ന അണുക്കൾ, ബാക്ടീരിയകൾ, വൈറസ് മുതലായവയിൽനിന്നു വായു വേർതിരിക്കുന്നതിനും ശുദ്ധീകരിക്കുന്നതിനുമായാണ് ഈ സംവിധാനം രൂപകൽപ്പനചെയ്തതും സ്ഥാപിച്ചതും.
വന്ദേ ഭാരത് എക്സ്പ്രസ് 2.0 വിമാനത്തിലേതുപോലുൾപ്പെടെയുള്ള നിരവധി യാത്രാനുഭവങ്ങൾ പ്രദാനംചെയ്യും. തദ്ദേശീയമായി വികസിപ്പിച്ചെടുത്ത ട്രെയിനിൽ കൂട്ടിയിടി ഒഴിവാക്കൽ സംവിധാനമായ ‘കവച്’ ഉൾപ്പെടെയുള്ള വിപുലമായ അത്യാധുനിക സുരക്ഷാസവിശേഷതകൾ ഉൾക്കൊള്ളിച്ചിട്ടുണ്ട്.
--ND--
(
നിതി ആയോഗ്
2020-21 സാമ്പത്തിക വർഷത്തെ ഇന്ത്യയുടെ സുസ്ഥിര വികസന ലക്ഷ്യങ്ങളുടെ സൂചികയും ഡാഷ്ബോർഡും മാർച്ച് 10 ന് നീതി ആയോഗ് പുറത്തിറക്കും.
ന്യൂഡൽഹി , മാർച്ച് 08, 2021
ഇന്ത്യയുടെ സുസ്ഥിര വികസന ലക്ഷ്യങ്ങളുടെ  സൂചികയെ സംബന്ധിക്കുന്ന മൂന്നാം പതിപ്പിന്റെ അവതരണം 2021 മാർച്ച് 10 ന് നീതി ആയോഗ് നിർവ്വഹിക്കും.
2018 ഡിസംബറിൽ സമാരംഭിച്ച ഈ സൂചിക രാജ്യത്തെ സുസ്ഥിര വികസന ലക്ഷ്യങ്ങളുടെ പുരോഗതി നിരീക്ഷിക്കുന്നതിനുള്ള പ്രാഥമിക സംവിധാനമായി മാറിയിട്ടുണ്ട്.അതോടൊപ്പം സംസ്ഥാന-കേന്ദ്രഭരണ പ്രദേശങ്ങൾ തമ്മിൽ ആരോഗ്യകരമായ മത്സരവും വളർത്തിയെടുത്തു.
നീതി ആയോഗ് സി ഇ ഒ അമിതാഭ് കാന്തിന്റെ സാന്നിധ്യത്തിൽ വൈസ് ചെയർമാൻ ഡോ. രാജീവ് കുമാർ 2020-21 ലെ സുസ്ഥിര വികസന ലക്ഷ്യങ്ങളുടെ സൂചികയും ഡാഷ്ബോർഡും പുറത്തിറക്കും.
നീതി ആയോഗ് രൂപകൽപ്പന ചെയ്ത് വികസിപ്പിച്ച ഈ സൂചിക തയ്യാറാക്കുന്നത് പ്രാഥമിക പങ്കാളികളായ സംസ്ഥാന-കേന്ദ്രഭരണ പ്രദേശങ്ങളും യുഎൻ ഏജൻസികളും പ്രധാനപ്പെട്ട കേന്ദ്ര മന്ത്രാലയങ്ങളും ചേർന്നുള്ള വിപുലമായ കൂടിയാലോചനകളിലൂടെയാണ്.
2018-19 ലെ ആദ്യ പതിപ്പിൽ 13 ഉദ്ദേശ്യങ്ങൾ, 39 ലക്ഷ്യങ്ങൾ, 62 സൂചകങ്ങൾ എന്നിവയും രണ്ടാമത്തെ പതിപ്പിൽ 17 ഉദ്ദേശ്യങ്ങൾ, 54 ലക്ഷ്യങ്ങൾ, 100 സൂചകങ്ങൾ എന്നിവയിൽ നിന്നും ഇപ്പോൾ പുറത്തിറക്കുന്ന സൂചികയുടെ മൂന്നാം പതിപ്പിൽ 17 ഉദ്ദേശ്യങ്ങൾ, 70 ലക്ഷ്യങ്ങൾ,115 സൂചകങ്ങൾ എന്നിവ ഉൾപ്പെടുന്നു.
IE/SKY
(Visitor Counter : 150
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
തൊഴിലാളി ജനസംഖ്യാ അനുപാതം  2017-18-ലെ 46.8% ൽ നിന്ന് 2020-21 ൽ 52.6% ആയി വർദ്ധിച്ചു
ന്യൂ ഡൽഹി: ഡിസംബർ 15, 2022
തൊഴിലാളി ജനസംഖ്യാ അനുപാതം  2017-18-ൽ 46.8% ആയിരുന്നത് 2020-21 ൽ 52.6% ആയി ഉയർന്നതായി രാജ്യസഭയിൽ ഒരു ചോദ്യത്തിന് രേഖാമൂലമുള്ള മറുപടിയിൽ കേന്ദ്ര പേഴ്സണൽ, പബ്ലിക് ഗ്രീവൻസ്സ്, പെൻഷൻസ് സഹമന്ത്രി ഡോ ജിതേന്ദ്ര സിംഗ് പറഞ്ഞു. ഇത് ഉത്പാദകമായ പ്രവർത്തനങ്ങളിൽ ആളുകളുടെ ഉയർന്ന ഇടപെടൽ പ്രതിഫലിപ്പിക്കുന്നു.
കഴിഞ്ഞ നാല് വർഷമായി ഡബ്ല്യുപിആർ തുടർച്ചയായി ഉയർന്ന പ്രവണത കാണിക്കുന്നു. അതേസമയം തൊഴിലില്ലായ്മ നിരക്ക്  2017-18 മുതൽ തുടർച്ചയായി കുറയുന്ന പ്രവണതയ്ക്ക് സാക്ഷ്യം വഹിച്ചു.
2017-18 മുതൽ സ്റ്റാറ്റിസ്റ്റിക്സ് & പ്രോഗ്രാം ഇംപ്ലിമെന്റേഷൻ മന്ത്രാലയം  നടത്തുന്ന ആനുകാലിക ലേബർ ഫോഴ്സ് സർവേ  ആണ് തൊഴിൽ, തൊഴിലില്ലായ്മ എന്നിവയുടെ ഔദ്യോഗിക ഡാറ്റ ഉറവിടം. ജൂലൈ മുതൽ അടുത്ത വർഷം ജൂൺ വരെയാണ് സർവേ കാലയളവ്. ലഭ്യമായ വാർഷിക PLFS റിപ്പോർട്ടുകൾ പ്രകാരം, 15 വയസും അതിൽ കൂടുതലുമുള്ള വ്യക്തികളുടെ സാധാരണ നിലയിലുള്ള തൊഴിലാളി ജനസംഖ്യാ അനുപാതവും  തൊഴിലില്ലായ്മ നിരക്കും  ഇനിപ്പറയുന്നവയാണ്:
|
|
Year
|
|
WPR 
|
|
UR 
|
|
2017-18
|
|
46.8
|
|
6.0
|
|
2018-19
|
|
47.3
|
|
5.8
|
|
2019-20
|
|
50.9
|
|
4.8
|
|
2020-21
|
|
52.6
|
|
4.2
തൊഴിലവസരങ്ങൾ സൃഷ്ടിക്കുന്നതിനൊപ്പം തൊഴിൽക്ഷമത മെച്ചപ്പെടുത്തുന്നതും ഗവണ്മെന്റ്റിന്റ്റെ മുൻഗണനയാണെന്ന് ഡോ ജിതേന്ദ്ര സിംഗ് പറഞ്ഞു.
(Visitor Counter : 73
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ കോവിഡ്-19 വാക്സിനേഷനുകളുടെ ആകെ എണ്ണം 73.82 കോടി പിന്നിട്ടു
രോഗമുക്തി നിരക്ക് നിലവിൽ 97.51%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 28,591 പേർക്ക്
രാജ്യത്ത് ചികിത്സയിലുള്ളവരുടെ എണ്ണം  ആകെ രോഗബാധിതരുടെ 1.16%
പ്രതിവാര രോഗസ്ഥിരീകരണ നിരക്ക്  തുടർച്ചയായ 79-ാം ദിവസവും 3 ശതമാനത്തിൽ താഴെ
കഴിഞ്ഞ 24 മണിക്കൂറിനിടെ നൽകിയ 72,86,883 ഡോസുൾപ്പെടെ, ഇന്നു രാവിലെ 7 വരെയുള്ള കണക്കനുസരിച്ച് 75,25,766 സെഷനുകളിലൂടെ ആകെ 73.82 കോടിയിലേറെ  ഡോസ് വാക്സിൻ നൽകി.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ് 1,03,63703
രണ്ടാം ഡോസ് 8,58,7937
മുന്നണിപ്പോരാളികൾ
ഒന്നാം ഡോസ് 1,83,36456
രണ്ടാം ഡോസ് 1,39,91469
18-44 പ്രായപരിധിയിലുള്ളവർ
ഒന്നാം ഡോസ് 29,67,71856
രണ്ടാം ഡോസ് 4,28,38102
45-59 പ്രായപരിധിയിലുള്ളവർ
ഒന്നാം ഡോസ് 14,29,08025
രണ്ടാം ഡോസ് 62,51,1101
60നുമേൽ പ്രായമുള്ളവർ
ഒന്നാം ഡോസ് 9,27,21925
രണ്ടാം ഡോസ് 4,91,76804
ആകെ 73,82,07,378
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്.
കഴിഞ്ഞ 24 മണിക്കൂറിനുള്ളിൽ 34,848 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,24,09,345 ആയി.
ദേശീയ രോഗമുക്തി നിരക്ക് 97.51% ആയി
തുടർച്ചയായ 77-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 28,591 പേർക്കാണ്.
നിലവിൽ രാജ്യത്തു ചികിത്സയിലുള്ളത് 3, 84, 921 പേരാണ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 1.16 ശതമാനമാണ്.
രാജ്യത്തെ പരിശോധനാശേഷി തുടർച്ചയായി വർധിപ്പിക്കുകയാണ്. കഴിഞ്ഞ 24 മണിക്കൂറിനുള്ളിൽ 15,30,125 പരിശോധനകൾ നടത്തി. ആകെ 54.18 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 2.17 ശതമാനമാണ്. കഴിഞ്ഞ 79 ദിവസമായി ഇത് 3 ശതമാനത്തിൽ താഴെയാണ്. പ്രതിദിന രോഗസ്ഥിരീകരണ നിരക്ക് 1.87 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 13 ദിവസമായി 3 ശതമാനത്തിൽ താഴെയാണ്. തുടർച്ചയായ 96-ാം ദിവസവും ഇത് 5 ശതമാനത്തിൽ താഴെയാണ്.
കൃഷി മന്ത്രാലയം
വർഷാന്ത്യ അവലോകനം: 2021- കൃഷി, കർഷക ക്ഷേമ മന്ത്രാലയം
(2021-ൽ കൃഷി, കർഷക ക്ഷേമ മന്ത്രാലയം കൈവരിച്ച നേട്ടങ്ങളും പുതു സംരംഭങ്ങളും:
ഉത്പാദനം:
2021-22 വർഷത്തെ, ഖാരിഫ് വിളകളുടെ ഉത്പാദനം സംബന്ധിച്ച അടിസ്ഥാന വിവരങ്ങള്  മാത്രമേ ലഭ്യമായിട്ടുള്ളൂ. 
ഭക്ഷ്യധാന്യങ്ങൾ - 150.50 മെട്രിക് ടൺ
എണ്ണക്കുരു - 23.39 മെട്രിക് ടൺ
കരിമ്പ് - 419.25 മെട്രിക് ടൺ
പി എം കിസാൻ:
ഇതുവരെ 11.54 കോടിയിലധികം കർഷകർക്ക് 1.60 ലക്ഷം കോടിയിലധികം രൂപ നേരിട്ട് കൈമാറിയിട്ടുണ്ട്.
പി എം-കെഎംഡിവൈ :
21,42,718 കർഷകർ പ്രധാനമന്ത്രി കിസാൻ മാൻധൻ യോജനയിൽ  അംഗമായിട്ടുണ്ട്.
എഐഎഫ് :
കാർഷിക അടിസ്ഥാന സൗകര്യ ഫണ്ടിൽ നിന്ന്  ഇതുവരെ 8702 പദ്ധതികൾക്ക് 6254 കോടി രൂപ വായ്പയായി അനുവദിച്ചിച്ചിട്ടുണ്ട്. അതിൽ 4315 പദ്ധതികൾക്ക് 2291 കോടി രൂപ ലഭ്യമാക്കി.
താങ്ങുവില -MSP :
2021-22 വർഷത്തിലെ എല്ലാ അംഗീകൃത ഖാരിഫ് വിളകൾക്കും 2021 ജൂൺ 9-ന് തന്നെ കുറഞ്ഞ താങ്ങുവിലയിൽ  സർക്കാർ വർദ്ധനവ് പ്രഖ്യാപിച്ചിരുന്നു. 2021 സെപ്റ്റംബർ 8-ന്, 2022-23 ലെ റാബി മാർക്കറ്റിംഗ് സീസണിൽ  എല്ലാ അംഗീകൃത റാബി വിളകൾക്കും സർക്കാർ MSP പ്രഖ്യാപിച്ചു.
ദേശീയ ഭക്ഷ്യ സുരക്ഷാ ദൗത്യം:
2021-22 കാലയളവിൽ, 28 സംസ്ഥാനങ്ങളിലെയും ജമ്മു കശ്മീർ, ലഡാക്ക് എന്നീ 2 കേന്ദ്ര ഭരണ പ്രദേശങ്ങളിലെയും തിരഞ്ഞെടുക്കപ്പെട്ട ജില്ലകളിൽ ദേശീയ ഭക്ഷ്യ സുരക്ഷാ ദൗത്യം  നടപ്പിലാക്കി. 2021-22 കാലയളവിൽ NFSM-നായി 1560.00 കോടി രൂപ  അനുവദിച്ചു.
പരമ്പരാഗത് കൃഷി വികാസ് യോജന :
PKVY പദ്ധതിയ്ക്ക് കീഴിൽ 2018-19 മുതൽ 2020-21 വരെയുള്ള രണ്ടാം ഘട്ടത്തിൽ 20500 ക്ലസ്റ്ററുകൾ രൂപീകരിക്കാൻ ലക്ഷ്യമിട്ടിരുന്നതിൽ 19043 ക്ലസ്റ്ററുകൾ രൂപീകരിച്ചു. 2018-19 മുതൽ 2020-21 വരെയുള്ള രണ്ടാം ഘട്ടത്തിൽ 9.52 ലക്ഷം കർഷകർക്ക് പ്രയോജനം ലഭിച്ചു.
രാഷ്ട്രീയ കൃഷി വികാസ് യോജന  2021-22 ൽ
2021-22 ൽ സംസ്ഥാനങ്ങൾക്ക് 1034.21 കോടി രൂപ അനുവദിച്ചു. 2021-22 കാലയളവിൽ നടപ്പിലാക്കുന്നതിനായി, ഇതുവരെ 286 പദ്ധതികൾ സംസ്ഥാനങ്ങൾ അംഗീകരിച്ചിട്ടുണ്ട്.
കാർഷിക രംഗത്തെ യന്ത്രവൽക്കരണം:
സംസ്ഥാന സർക്കാരുകൾക്ക് ഇതിനായി 523.04 കോടി അനുവദിച്ചു.
പ്രധാൻ മന്ത്രി ഫസൽ ബീമ യോജന :
ബജറ്റിൽ വകയിരുത്തിയ 16000 കോടി രൂപയിൽ, 2021-22 കാലയളവിൽ മാത്രം 9719.24 കോടി രൂപ അനുവദിച്ചു/വിനിയോഗിച്ചു.
സൂക്ഷ്മ ജലസേചന മേഖല:
രാജ്യത്ത് സൂക്ഷ്മ ജലസേചന മേഖല വിപുലീകരിക്കുന്നതിനുള്ള പതിനഞ്ചാം ധനകാര്യ കമ്മീഷൻ ശുപാർശയുടെ തുടർച്ചയായി നബാർഡ് രൂപീകരിച്ച 5000 കോടി രൂപയുടെ മൈക്രോ ഇറിഗേഷൻ ഫണ്ട് കോർപ്പസിൽ 5000 കോടി രൂപ വർദ്ധനവ് സർക്കാർ പ്രഖ്യാപിച്ചിട്ടുണ്ട്.
ബജറ്റ് വിഹിതം:
2021-22 സാമ്പത്തിക വർഷത്തിൽ 1,23,018 കോടി രൂപ അനുവദിച്ചു.
വ്യാപാരം:
2020-21 കാലയളവിൽ കാർഷിക, അനുബന്ധ ചരക്കുകളുടെ കയറ്റുമതി 310811.44 കോടി രൂപയായിരുന്നു. മുൻവർഷം ഇതേ കാലയളവിനെ അപേക്ഷിച്ച് 22.86% വർദ്ധനവ്.
ദേശീയ തേനീച്ചവളർത്തൽ, തേൻ ദൗത്യം :
8 പദ്ധതി നിർദ്ദേശങ്ങൾക്കായി 1223.45 ലക്ഷം രൂപ അനുവദിച്ചു.
ATMA:
നടപ്പ് സാമ്പത്തിക വർഷം അതായത് 201-22ൽ, സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും 225.83 കോടി രൂപ അനുവദിച്ചു.
അഗ്രി-ക്ലിനിക്കുകളും അഗ്രി-ബിസിനസ് സെന്ററുകളും:
2021-22 കാലയളവിൽ, 1194.98 ലക്ഷം രൂപ അനുവദിക്കുകയും ആകെ 3033 ഉദ്യോഗാർത്ഥികൾ പരിശീലനം നേടി. 1337 സംരംഭങ്ങൾ സ്ഥാപിക്കുകയും 166 സംരംഭങ്ങൾക്ക് സബ്സിഡി അനുവദിക്കുകയും ചെയ്തു.
കിസാൻ കോൾ സെന്റർ:
2021-22 കാലയളവിൽ, ആകെ 32,95,656 കോളുകൾ അറ്റൻഡ് ചെയ്തു. ഇതുവരെ 2336.01 ലക്ഷം രൂപ അനുവദിച്ചു.
അഗ്രോ-ഫോറസ്ട്രി  പദ്ധതിയുടെ അനുവർത്തനം:
2016-17 സാമ്പത്തിക വർഷത്തിൽ പദ്ധതിയുടെ തുടക്കം മുതൽ 93,809 ഹെക്ടർ സ്ഥലത്ത് മൊത്തം 401 ലക്ഷം മരങ്ങൾ ഇതുവരെ നട്ടുപിടിപ്പിച്ചു. 76,373 കർഷകർക്ക് പ്രയോജനം ലഭിച്ചു.
ആരോഗ്യ, കുടുംബക്ഷേമ മന്ത്രാലയം
പ്രധാനമന്ത്രിയുടെ ‘ഹർ ഘർ ദസ്തക്’ പ്രചാരണം ശക്തിപ്പെടുത്തുന്നതിനെക്കുറിച്ച് എൻജിഒ-കൾ, സിഎസ്ഒ-കൾ, വികസന പങ്കാളികൾ എന്നിവരുമായി ഡോ. മൻസുഖ് മാണ്ഡവ്യ ചർച്ച നടത്തി
ന്യൂ ഡൽഹി, നവംബർ 16, 2021
രാജ്യത്തുടനീളമുള്ള കോവിഡ് വാക്സിനേഷന്റെ വ്യാപനത്തിനു ഗവണ്മെന്റിനെ സഹായിക്കുന്ന വിവിധ പങ്കാളികളുടെ പ്രതിനിധികളുമായി ഇന്ന് കേന്ദ്ര ആരോഗ്യ കുടുംബക്ഷേമ മന്ത്രി ഡോ. മൻസുഖ് മാണ്ഡവ്യ സംവദിച്ചു. കേന്ദ്ര ആരോഗ്യ കുടുംബക്ഷേമ സഹമന്ത്രി ഡോ. ഭാരതി പ്രവീൺ പവാർ ഡിജിറ്റലായി യോഗത്തിൽ പങ്കെടുത്തു.
ഇന്ത്യയുടെ വാക്സിനേഷൻ യജ്ഞം പോലെയുള്ള ഒരു ബ്രിഹത് പരിപാടിക്ക് ജനപങ്കാളിത്തം അനിവാര്യമാണെന്ന് ഡോ. മാണ്ഡവ്യ അഭിപ്രായപ്പെട്ടു. കൊവിഡ് ലോക്ക്ഡൗൺ കാലത്ത് ആരും പട്ടിണിയാകരുതെന്ന ഗവണ്മെന്റ് ശ്രമങ്ങൾക്ക് അനുബന്ധമായി, സർക്കാരിതര/പൗര സമൂഹ സംഘടനകളുടെ പ്രവർത്തനങ്ങളാണ് കോവിഡ് പ്രതിസന്ധിയിൽ ഇന്ത്യയ്ക്ക് തലയുയർത്തി നില്ക്കാൻ സഹായിച്ചതെന്ന് അദ്ദേഹം പറഞ്ഞു. ജനസംഖ്യയുടെ 80% പേർക്കും ആദ്യത്തെയും, 40% പേർക്ക് രണ്ടാമത്തെയും ഡോസ് വാക്സിൻ ലഭിച്ചെന്ന് ഉറപ്പുവരുത്തുന്നതിൽ ഈ സംഘടനകളുടെ സംഭാവനയും അദ്ദേഹം എടുത്ത് പറഞ്ഞു.
അവസാനത്തെ പൗരനും കോവിഡ്-19-നെതിരെ വാക്സിനേഷൻ നൽകാനുള്ള ശ്രമത്തിൽ ഭാഗമാകാൻ എല്ലാ എൻജിഒകളെയും രാഷ്ട്രീയ പാർട്ടികളെയും പൗരന്മാരെയും കേന്ദ്ര ആരോഗ്യമന്ത്രി സ്വാഗതം ചെയ്തു.
എൻജിഒ/സിഎസ്ഒ, സമൂഹ മാധ്യമ ചാനലുകൾ വഴി പ്രചാരണം, കോവിഡ്-19 വാക്സിനേഷനുമായി ബന്ധപ്പെട്ട സന്ദേശമയയ്ക്കാനും മറ്റു പ്രചാരണ സന്ദേശങ്ങൾക്കുമായി ദൃശ്യ-ശ്രാവ്യ ഉള്ളടക്കവും ദേശീയ/സംസ്ഥാന/ജില്ലാ തലത്തിലുള്ള പ്രമുഖ മെഡിക്കൽ പ്രൊഫഷണലുകളുടെ സേവനവും ഉപയോഗിക്കുക - തുടങ്ങി ഗവണ്മെന്റ് ശ്രമങ്ങളെ ശക്തിപ്പെടുത്താൻ ഈ സംഘടനകൾക്ക് ചെയ്യാൻ കഴിയുന്ന പ്രവർത്തനങ്ങളെ പറ്റിയും മന്ത്രി പറഞ്ഞു. കോവിഡ്-19 വാക്സിനുമായി ബന്ധപ്പെട്ട മിഥ്യകളും തെറ്റിദ്ധാരണകളും സംശയങ്ങളും ഇല്ലാതാക്കാനും, ഗുണഭോക്താക്കളുടെ ഓൺ-സൈറ്റ് വാക്സിൻ വിതരണത്തിന് സഹായിക്കാനും, സംസ്ഥാന/ജില്ല/ബ്ലോക്ക് തലങ്ങളിലുള്ള പ്രത്യേക സംഘങ്ങളിൽ അംഗങ്ങള് ആയി കൊവിഡ്-19 വാക്സിനേഷൻ പരിപാടി ആസൂത്രണം ചെയ്ത് നടപ്പിലാക്കുന്നതിനും ഇവർക്ക് കഴിയുമെന്ന് മന്ത്രി പറഞ്ഞു.
ഓരോ സംഘടനയും അവരുടെ പരിധിയിലെ ഒരു പ്രദേശം തിരിച്ചറിയാനും അവിടെയുള്ള എല്ലാ നിവാസികൾക്ക് വാക്സിനേഷൻ നൽകാനും ഡോ. മാണ്ഡവ്യ നിർദ്ദേശിച്ചു. ജനങ്ങൾക്കിടയിൽ വാക്സിൻ സ്വീകരിക്കുന്നത് പ്രോത്സാഹിപ്പിക്കുന്നതിനായി കുടുംബാംഗങ്ങളെല്ലാം രണ്ട് ഡോസ് വാക്സിനുകളും പൂർത്തിയാക്കിയതായി അറിയിക്കുന്ന ആകർഷകമായ ഹോം സ്റ്റിക്കറുകൾ വിതരണം ചെയ്യാനും അദ്ദേഹം നിർദ്ദേശിച്ചു.
RRTN/SKY
(Visitor Counter : 104
പ്രധാനമന്ത്രിയുടെ ഓഫീസ്
ഖാദി ദിനംപ്രതി പുതിയ റെക്കോർഡുകൾ സൃഷ്ടിക്കുന്നു: പ്രധാനമന്ത്രി
തൊഴിലവസരങ്ങൾ പ്രോത്സാഹിപ്പിക്കുന്നതിനൊപ്പം ഖാദിയുമായുള്ള ജനങ്ങളുടെ കൂട്ടുകെട്ട് അനുദിനം പുതിയ റെക്കോർഡുകൾ സൃഷ്ടിക്കുകയാണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
കരകൗശലത്തൊഴിലാളികളുടെ കഴിവുകൾ വർധിപ്പിച്ച് അവരുടെ വരുമാനം വർധിപ്പിക്കുന്നതിൽ ഖാദി ഗ്രാമ വ്യവസായം ഒരു പ്രധാന പങ്ക് വഹിക്കുന്നുണ്ടെന്ന് കേന്ദ്ര എംഎസ്എംഇ മന്ത്രി ശ്രീ നാരായൺ റാണെ ട്വീറ്റിൽ അറിയിച്ചു.
2022 ഏപ്രിൽ 1 മുതൽ 2023 ജനുവരി 31 വരെ കെവിഐസി മൊത്തം 77887.97 കോടി ഉൽപ്പാദിപ്പിക്കുകയും 108571.84 കോടി വിറ്റഴിക്കുകയും 1.72 കോടി തൊഴിലവസരങ്ങൾ സൃഷ്ടിക്കുകയും ചെയ്തുവെന്നും അദ്ദേഹം കൂട്ടിച്ചേർത്തു.
എംഎസ്എംഇ മന്ത്രിയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
“ഈ നേട്ടങ്ങൾ ആവേശമുണർത്തുന്നു! ഖാദിയുമായുള്ള ഈ നാട്ടുകാരുടെ കൂട്ടുകെട്ട് തൊഴിലവസരങ്ങൾ പ്രോത്സാഹിപ്പിക്കുന്നതിനൊപ്പം അനുദിനം പുതിയ റെക്കോർഡുകൾ സൃഷ്ടിക്കുകയാണ്.
ये उपलब्धियां उत्साहित करती हैं! खादी से देशवासियों का यह जुड़ाव रोजगार को बढ़ावा देने के साथ-साथ नित नए रिकॉर्ड बना रहा है। https://t.co/3kJDiRnSyi
— Narendra Modi  May 9, 2023
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ഏപ്രിൽ 19, 2023
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.66 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 487 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 63,562 പേർ.
സജീവ കേസുകൾ ഇപ്പോൾ0.14% ആണ്.
ഏപ്രിൽ 19 , 2023, രാവിലെ 8 മണിയുടെ കണക്കുകൾ പ്രകാരം, 19,681 കോവിഡ് കേസുകളോടെ കേരളമാണ് ഏറ്റവും കൂടുതൽ കേസുകൾ രാജ്യത്ത് റിപ്പോർട്ട് ചെയ്യുന്നത്.
രോഗമുക്തി നിരക്ക് ഇപ്പോൾ 98.67% ആണ്.
കഴിഞ്ഞ 24 മണിക്കൂറിനിടെ 8,175 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,42,50,649 ആയി.
കഴിഞ്ഞ 24 മണിക്കൂറിൽ 10,542 പുതിയ കേസുകൾ റിപ്പോർട്ട് ചെയ്തു.
പ്രതിദിന പോസിറ്റിവിറ്റി നിരക്ക് 4.39%
പ്രതിവാര പോസിറ്റിവിറ്റി നിരക്ക് 5.14%
ആകെ നടത്തിയത് 92.46 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 2,40,014 പരിശോധനകൾ.
SKY
ന്യൂനപക്ഷകാര്യ മന്ത്രാലയം
സംസ്ഥാന വഖഫ് ബോർഡുകളിലെ ഉദ്യോഗസ്ഥർക്കായുള്ള ബോധവൽക്കരണ പരിപാടിയെ കേന്ദ്ര മന്ത്രി ശ്രീ മുക്താർ അബ്ബാസ് നഖ്വി അഭിസംബോധന ചെയ്തു
സ്വാതന്ത്ര്യത്തിനു ശേഷം ആദ്യമായി രാജ്യത്തൊട്ടാകെയുള്ള വഖഫ് വസ്തുവകകളിൽ, സാമൂഹ്യ-സാമ്പത്തിക, വിദ്യാഭ്യാസ, നൈപുണ്യ വികസന പദ്ധതികൾ എന്നിവയ്ക്കായി സർക്കാർ വൻതോതിൽ അടിസ്ഥാന സൗകര്യം സജ്ജമാക്കിയതായി കേന്ദ്ര ന്യൂനപക്ഷകാര്യ മന്ത്രി ശ്രീ മുഖ്താർ അബ്ബാസ് നഖ്വി പറഞ്ഞു.
രാജ്യത്തുടനീളം 6 ലക്ഷത്തി 64,000 രജിസ്റ്റർ ചെയ്ത വഖഫ് സ്വത്തുക്കൾ ഉള്ളതായി സെൻട്രൽ വഖഫ് കൗൺസിൽ ന്യൂഡൽഹിയിൽ സംസ്ഥാന വഖഫ് ബോർഡ് ഉദ്യോഗസ്ഥർക്കായി സംഘടിപ്പിച്ച ബോധവൽക്കരണ പരിപാടിയെ അഭിസംബോധന ചെയ്തുകൊണ്ട് ശ്രീ നഖ്വി പറഞ്ഞു. എല്ലാ സംസ്ഥാന വഖഫ് ബോർഡുകളുടെയും ഡിജിറ്റൈസേഷൻ പൂർത്തിയായി. വഖഫ് സ്വത്തുക്കളുടെ ജിയോ ടാഗിംഗ് , ജിപിഎസ് മാപ്പിംഗ് എന്നിവ യുദ്ധകാലാടിസ്ഥാനത്തിൽ നടക്കുന്നു. എല്ലാ സംസ്ഥാന വഖഫ് ബോർഡുകളിലും വീഡിയോ കോൺഫറൻസിംഗ് സൗകര്യങ്ങൾ സജ്ജമാക്കിയിട്ടുണ്ട്.
കഴിഞ്ഞ 6 വർഷത്തിനിടയിൽ രാജ്യത്തൊട്ടാകെയുള്ള വഖഫ് ഭൂമിയിൽ പ്രധാൻമന്ത്രി ജൻ വികാസ് കാര്യക്രം  വഴി സ്കൂളുകൾ, കോളേജുകൾ, ആശുപത്രികൾ, കമ്മ്യൂണിറ്റി ഹാളുകൾ, നൈപുണ്യ വികസന കേന്ദ്രങ്ങൾ, മറ്റ് അടിസ്ഥാന സൗകര്യങ്ങൾ എന്നിവ സർക്കാർ മുഴുവൻ തുകയും മുടക്കി നിർമ്മിച്ചിട്ടുണ്ട്.
ആയുഷ്
ഇന്ത്യൻ ഔഷധങ്ങളുടെ കയറ്റുമതി വർധിപ്പിക്കാൻ സുപ്രധാന ചുവടുവയ്പുമായി ആയുഷ് മന്ത്രാലയം ,.
ന്യൂഡൽഹി, സെപ്റ്റംബർ 15, 2021
ആയുർവേദ ഉത്പന്നങ്ങളുടെയും മറ്റ് പരമ്പരാഗത ഇന്ത്യൻ ഔഷധങ്ങളുടെയും ഗുണനിലവാരം മെച്ചപ്പെടുത്തുന്നതിനും ആഗോളതലത്തിലുള്ള അവയുടെ കയറ്റുമതി സാധ്യതകൾ അമേരിക്കൻ വിപണിയിലുൾപ്പെടെ വർദ്ധിപ്പിക്കുന്നതിനുമുള്ള സുപ്രധാനമായ മുന്നേറ്റവുമായി ആയുഷ് മന്ത്രാലയം. ഒരു സുപ്രധാന നീക്കത്തിൽ , 2021 സെപ്റ്റംബർ 13 ന് ഫാർമക്കോപ്പിയ കമ്മീഷൻ ഫോർ ഇന്ത്യൻ മെഡിസിൻ & ഹോമിയോപ്പതിയും  അമേരിക്കൻ ഹെർബൽ ഫാർമക്കോപ്പിയയും തമ്മിൽ ധാരണാപത്രം ഒപ്പിട്ടു.
വിർച്വലായാണ് ആയുഷ് മന്ത്രാലയം ധാരണാപത്രം ഒപ്പിട്ടത്. ആയുർവേദ മേഖലയിലെയും മറ്റ് ഇന്ത്യൻ പരമ്പരാഗത വൈദ്യശാസ്ത്ര മേഖലകളിലെയും മാനദണ്ഡങ്ങൾ ശക്തിപ്പെടുത്തുക, പ്രോത്സാഹിപ്പിക്കുക, വികസിപ്പിക്കുക എന്നീ ഉദ്ദേശ്യത്തോടെയും തുല്യത, ഉഭയക്ഷി പ്രയോജനം എന്നിവയുടെ അടിസ്ഥാനത്തിലുമാണ് ഇരു രാജ്യങ്ങളും തമ്മിൽ ധാരണാപത്രം ഒപ്പിട്ടത്.
ആയുർവേദ, സിദ്ധ, യുനാനി, ഹോമിയോപ്പതി  മരുന്നുകളുടെ കയറ്റുമതി സാധ്യത വർദ്ധിപ്പിക്കുന്നതിന് ഈ സഹകരണം പ്രയോജനപ്രദമാകും. പരമ്പരാഗത വൈദ്യശാസ്ത്ര മേഖലയിലെ സഹകരണത്തിന് ആവശ്യമായ മോണോഗ്രാഫുകൾ വികസിപ്പിക്കുന്നതിനും മറ്റ് പ്രവർത്തനങ്ങളും കർമ്മപദ്ധതിയും സമയബന്ധിതമായി പൂർത്തിയാക്കുന്നതിനും ധാരണാപത്രത്തിന് കീഴിൽ, ഒരു സംയുക്ത സമിതി പ്രവർത്തിക്കും.
ആയുർവേദ, സിദ്ധ, യുനാനി മരുന്നുകളുടെ സുരക്ഷ സംബന്ധിച്ച് ആഗോള സമൂഹത്തിൽ ആത്മവിശ്വാസം വർധിപ്പിക്കാൻ ധാരണാപത്രത്തിനാകുമെന്ന് മന്ത്രാലയം കരുതുന്നു. ഫാർമക്കോപ്പിയ കമ്മീഷൻ ഫോർ ഇന്ത്യൻ മെഡിസിൻ & ഹോമിയോപ്പതിക്കും അമേരിക്കൻ ഹെർബൽ ഫാർമക്കോപ്പിയയ്ക്കും ആയുർവേദ ഉത്പന്നങ്ങളുടെ /മരുന്നുകളുടെയും വിപണിയായ ഹെർബൽ മാർക്കറ്റ് നേരിടുന്ന വിവിധ വെല്ലുവിളികൾ തിരിച്ചറിയാൻ സാധിക്കുമെന്നതാണ് ഈ പങ്കാളിത്തത്തിന്റെ പ്രധാന ഫലങ്ങളിലൊന്ന്. ഈ സഹകരണത്തിൽ നിന്ന് വികസിതമാകുന്ന ആയുർവേദ മാനദണ്ഡങ്ങൾ യു.എസ്.എ.യിലെ സസ്യ ഔഷധ നിർമ്മാതാക്കളും സ്വീകരിക്കുന്നതിന് ധാരണാപത്രം ഇടയാക്കും.
ഇത് ഒരു പ്രധാന ചുവടുവയ്പ്പായി വിലയിരുത്താവുന്നതാണ്. ഈ സഹകരണത്തിൽ നിന്ന് വികസിപ്പിച്ചെടുത്ത ആയുർവേദ മാനദണ്ഡങ്ങൾ സ്വീകരിക്കുന്നത് ആയുർവേദ, സിദ്ധ, യുനാനി ഉത്പന്നങ്ങളുടേയും / മരുന്നുകളുടെയും അമേരിക്കൻ വിപണിയിലുള്ള അംഗീകാരം പ്രോത്സാഹിപ്പിക്കും.
ആയുർവേദത്തിന്റെയും മറ്റ് പരമ്പരാഗത ഇന്ത്യൻ ഔഷധങ്ങളുടെയും സസ്യ ഔഷധങ്ങളുടെയും മോണോഗ്രാഫുകൾ വികസിപ്പിക്കൽ, ഉചിതമായ അംഗീകാരത്തോടെ മോണോഗ്രാഫുകൾ വികസിപ്പിക്കുന്നതിനുള്ള സാങ്കേതിക ഡാറ്റ കൈമാറ്റം, പരിശീലനവും കാര്യക്ഷമതയും വർദ്ധിപ്പിക്കൽ, സംരക്ഷിത സസ്യവർഗ്ഗങ്ങൾ , ബൊട്ടാണിക്കൽ റഫറൻസ് സാമ്പിളുകൾ, ഫൈറ്റോകെമിക്കൽ റഫറൻസ് മാനദണ്ഡങ്ങൾ തുടങ്ങിയവയും ധാരണാപത്രത്തിന്റെ ഭാഗമാണ്. ആയുർവേദ ഉത്പന്നങ്ങളുടെയും മറ്റ് പരമ്പരാഗത ഇന്ത്യൻ ഔഷധ ഉത്പന്നങ്ങളുടെയും / മരുന്നുകളുടെയും സസ്യ ഔഷധ ഉൽപന്നങ്ങളുടെയും ഡിജിറ്റൽ ഡാറ്റാബേസ് വികസിപ്പിക്കുന്നതിനും, ആയുർവേദത്തിലും മറ്റ് ഇന്ത്യൻ പരമ്പരാഗത വൈദ്യത്തിലും ഉപയോഗിക്കുന്ന മരുന്നുകളുടെയും /ഉൽപന്നങ്ങളുടെയും ഗുണനിലവാരം ഉയർത്തുന്നതിനുള്ള സഹകരണത്തിന്റെ കൂടുതൽ മേഖലകൾ തിരിച്ചറിയുന്നതിനും ധാരണാപത്രം വഴിയൊരുക്കും.
ഇന്ത്യയും അമേരിക്കയും തമ്മിലുള്ള ഈ ധാരണാപത്രം ആയുർവേദത്തിന്റെയും മറ്റ് ഇന്ത്യൻ പരമ്പരാഗത ഔഷധ ഉൽപന്നങ്ങളുടെയും ഗുണനിലവാരം ശക്തിപ്പെടുത്തുന്നതിനായി ആയുഷ് മന്ത്രാലയം സ്വീകരിച്ചു പോരുന്ന സംരംഭങ്ങൾക്ക് കൂടുതൽ ആക്കം കൂട്ടുന്നതിനുള്ള സമയബന്ധിതമായ നടപടിയാണ്.
IE/SKY
(Visitor Counter : 175
വാര്ത്താവിതരണ പ്രക്ഷേപണ മന്ത്രാലയം
66-ാമത്ദേശീയചലച്ചിത്ര അവാര്ഡ് പ്രഖ്യാപനം പൊതുതിരഞ്ഞെടുപ്പിന് ശേഷം
66-ാമത് ദേശീയചലച്ചിത്ര അവാര്ഡുകളുടെപ്രഖ്യാപനം 17-ാം ലോകസഭയിലേയ്ക്കും, 4 നിയമസഭകളിലേയ്ക്കും നടക്കുന്ന തിരഞ്ഞെടുപ്പിന് ശേഷമേഉണ്ടാവുകയുള്ളൂവെന്ന്കേന്ദ്ര വാര്ത്താവിതരണ പ്രക്ഷേണ മന്ത്രാലയംഅറിയിച്ചു. മാതൃകാ പെരുമാറ്റചട്ടം പ്രാബല്യത്തില്ഉള്ളതുകൊണ്ടാണിത്. എല്ലാവര്ഷവുംഏപ്രില്മാസത്തിലാണ് സാധാരണദേശീയചലച്ചിത്ര പുരസ്ക്കാരങ്ങള് പ്രഖ്യാപിക്കുക.
(ND MRD- 251
റോഡ് ഗതാഗത, ഹൈവേ മന്ത്രാലയം
ആപ്പ്-അധിഷ്ഠിത ടാക്സി സേവന ദാതാക്കളുടെ നിയന്ത്രണം സംബന്ധിച്ഛ്
ന്യൂ ഡൽഹി, ഫെബ്രുവരി 03, 2022
2019 മോട്ടോർ വാഹന  നിയമത്തിന്റെ വകുപ്പ് 36 പ്രകാരവും, 1988 മോട്ടോർ വാഹന നിയമത്തിന്റെ വകുപ്പ് 93 പ്രകാരവും, കേന്ദ്ര ഉപരിതല ഗതാഗത-ഹൈവേ മന്ത്രാലയം മോട്ടോർ വാഹന അഗ്ഗ്രിഗേറ്റർ മാർഗനിർദേശങ്ങൾ 2020 നവംബര് 27 ന് പുറപ്പെടുവിച്ചു. 2020 ഡിസംബർ 8-ന് ഇതിന്മേലുള്ള ഭേദഗതികളും പുറത്തിറക്കി.
മാർഗനിർദേശങ്ങൾ മന്ത്രാലയത്തിന്റെ വെബ്സൈററ്റിൽ ലഭ്യമാണ് - www.morth.nic.in. ടാക്സി അഗ്രിഗേറ്റർമാരുടെ നിയന്ത്രണത്തിന് ആവശ്യമായ നടപടികൾ സ്വീകരിക്കാൻ, സംസ്ഥാനങ്ങളുമായും മാർഗനിർദേശങ്ങൾ പങ്കുവച്ചിട്ടുണ്ട്.
കേന്ദ്ര ഉപരിതല ഗതാഗത-ഹൈവേ മന്ത്രി ശ്രീ നിതിൻ ഗഡ്കരി ലോക് സഭയിൽ രേഖ മൂലം നൽകിയ മൗറുപടിയിൽ അറിയിച്ചതാണ് ഈ കാര്യം.
(Visitor Counter : 71
പ്രധാനമന്ത്രിയുടെ ഓഫീസ്
ഭഗത് സിംഗ്, സുഖ്ദേവ്, രാജ്ഗുരു എന്നിവർക്ക് പ്രധാനമന്ത്രി ഷഹീദ് ദിവസിൽ ആദരാഞ്ജലികൾ അർപ്പിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് ഷഹീദ് ദിവസിനോടനുബന്ധിച്ച് ഭഗത് സിംഗ്, സുഖ്ദേവ്, രാജ്ഗുരു എന്നിവർക്ക് ആദരാഞ്ജലികൾ അർപ്പിച്ചു.
ട്വീറ്റിൽ പ്രധാനമന്ത്രി പറഞ്ഞു :
"ഭഗത് സിംഗ്, സുഖ്ദേവ്, രാജ്ഗുരു എന്നിവരുടെ ത്യാഗത്തെ ഇന്ത്യ എക്കാലവും സ്മരിക്കും. നമ്മുടെ സ്വാതന്ത്ര്യ സമരത്തിൽ സമാനതകളില്ലാത്ത സംഭാവനകൾ നൽകിയ മഹാന്മാരാണ് ഇവർ."